Diari Oficial de la Generalitat Valenciana


Sumari del DOGV 4867, del 21-10-2004 (2004/10482)

RESOLUCIÓ de 14 d'octubre de 2004, del Rectorat de la Universitat de València . Estudi General, relativa a modificació diferents fitxers automatitzats en aplicació de l'article 20 de la Llei orgànica 15/1999, de 13 de desembre, de protecció de les dades de caràcter personal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/10/14/(1)/dof/vci/html**

### Dades del document

Número de DOGV
:   4867

Data del DOGV
:   21-10-2004

Secció del DOGV
:   I. DISPOSICIONS GENERALS

Número del document
:   2004/10608


Data del document
:   14-10-2004

Organisme emissor
:   Universitat de València

Tipus de document
:   Resolució

Descriptors 

:   * dades personals
    * universitat
    * confidencialitat
    * legislació

RESOLUCIÓ de 14 d'octubre de 2004, del Rectorat de la Universitat de València - Estudi General, relativa a modificació diferents fitxers automatitzats en aplicació de l'article 20 de la Llei orgànica 15/1999, de 13 de desembre, de protecció de les dades de caràcter personal. [2004/X10512]
  
L'article 20 de la Llei orgànica 15/1999, de 13 de desembre, de protecció de les dades de caràcter personal, preveu que la creació, modificació o supressió dels fitxers de les administracions públiques només podran realitzar-se mitjançant disposició general publicada en el Butlletí Oficial de l'Estat o diari oficial corresponent.
  
En haver sorgit la necessitat d'efectuar actuacions no previstes en el moment en què es van regular aquests fitxers, escau modificar-los.
  
En compliment d'aquesta ordre legal, el Rectorat de la Universitat de València - Estudi General resol:
  
Primer
  
Aprovar la modificació dels fitxers que es relacionen en els annexos I, II d'aquesta resolució creats respectivament mitjançant Resolució de 22 d'octubre de 1996 del Rectorat de la Universitat de València, per la qual s'acompleix la Llei orgànica 5/1992, de 29 d'octubre, que regula el tractament automatitzat de les dades de caràcter personal, publicada en el Diari Oficial de la Generalitat Valenciana núm. 2.867, de 12 de novembre de 1996 i publicar un text consolidat respecte de cada fitxer.
  
Segon
  
La responsabilitat sobre els fitxers automatitzats competeix, sota l'autoritat del Rector, a la Secretaria General de la Universitat, sense perjudici de la responsabilitat directa que, en la gestió i en la custòdia dels fitxers, corresponga als òrgans que s'especifiquen en l'annexo d'aquesta resolució per a cadascun dels fitxers.
  
Tercer
  
Els responsables dels fitxers automatitzats relacionats adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació i que són les que es concreten en aquesta resolució.
  
Així mateix adoptaran les mesures necessàries per a assegurar el compliment per part dels usuaris de les mesures de seguretat que s'adopten per a cada fitxer.
  
Quart
  
Els afectats, les dades dels quals s'incorporen als fitxers, podran exercir el dret d'accés, de rectificació i de cancel·lació de les dades i d'oposició al tractament, en els casos previstos en la legislació vigent i davant l'òrgan competent que es concreta per a cada fitxer.
  
Cinquè
  
En els casos en què es prevegen comunicacions de dades s'advertirà els cessionaris de dades de caràcter personal de la seua obligació d'utilitzar-les exclusivament per a la finalitat de la cessió, de conformitat amb el que preveu l'article 11.5, en relació amb l'article 4.2 de la Llei orgànica de regulació del tractament automatitzat de dades.
  
Sisè
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.
  
València, 14 d'octubre de 2003.- El rector: Francisco Tomás Vert.
  
ANNEX I
  
Fitxer d'estudiants
  
a) Finalitat del fitxer i usos previstos
  
Gestió acadèmica i administrativa dels expedients d'estudiants matriculats en la Universitat de València en qualsevol dels cicles, títols i estudis universitaris.
  
- Certificacions acadèmiques.
  
- Expedició de títols universitaris.
  
- Gestió de taxes acadèmiques i cobrament a través d'entitats financeres.
  
- Gestió acadèmica.
  
- Emissió del carnet universitari.
  
- Proves d'accés a la Universitat.
  
- Preinscripció a títols de les universitats de la Comunitat Valenciana.
  
- Beques i assegurança escolar.
  
- Promoció de l'ocupació i la inserció professional.
  
- Gestió, promoció i realització de pràctiques.
  
- Realització d'estudis i investigacions científiques per part de la Universitat de València.
  
- Difusió d'informació acadèmica i institucional de la Universitat de València.
  
- Cens electoral.
  
- Celebració i notificació de convenis amb tercers dels quals se'n deriven avantatges i descomptes per als membres de la comunitat universitària.
  
b) Persones o col·lectius sobre els quals es pretén obtenir dades de caràcter personal o els quals estiguen obligats a subministrar-les
  
Estudiants que accedisquen als estudis impartits per la Universitat de València i centres adscrits en qualsevol dels cicles, títols i estudis universitaris.
  
c) Procediment de recollida de les dades de caràcter personal
  
- Declaracions, sol·licituds i formularis emplenats pels interessats.
  
- Enquestes o entrevistes.
  
d) Estructura bàsica del fitxer i descripció dels tipus de dades de caràcter personal que s'hi inclouen
  
Base de dades relacional DB2 (per a OS390).
  
- Dades d'identificació.
  
- Dades de característiques personals.
  
- Dades de circumstàncies socials.
  
- Dades acadèmiques i professionals.
  
- Dades economicofinanceres.
  
e) Cessions de dades de caràcter personal i transferències de dades a països tercers
  
- Ministeri d'Educació i Ciència.
  
- Conselleria de Cultura, Educació i Ciència de la Generalitat Valenciana.
  
- Agència Nacional d'Avaluació de la Qualitat i Acreditació, entitats nacionals o autonòmiques equivalents i institucions europees amb competència per al desenvolupament de tasques relacionades amb l'avaluació, certificació i acreditació de la qualitat de les universitats espanyoles en els termes previstos en les lleis.
  
- Entitats financeres per al pagament de taxes acadèmiques.
  
- Empreses, fundacions i entitats que perseguisquen finalitats de gestió, promoció i realització de pràctiques.
  
- Empreses, fundacions i entitats que perseguisquen finalitats de promoció de l'ocupació o la inserció professional amb consentiment del titular.
  
- Departaments, instituts d'investigació, unitats d'investigació i personal docent i investigador de la Universitat de València per a la realització d'estudis i investigacions científiques amb consentiment del titular.
  
- Empreses, fundacions i entitats que oferisquen mitjançant convenis avantatges i descomptes per als membres de la comunitat universitària que requerisquen validar la condició d'estudiant del beneficiari a petició d'aquest.
  
f) Òrgans de les administracions responsables del fitxer
  
Secretaria General
  
Universitat de València - Estudi General
  
Edifici del Rectorat
  
Av. Blasco Ibáñez, 13
  
46613 València
  
g) Serveis o unitats davant dels quals es podrà exercir el dret d'accés, rectificació, cancel·lació i oposició
  
Servei d'Estudiants
  
Universitat de València - Estudi General
  
Edifici del Rectorat
  
Av. Blasco Ibáñez, 13
  
46037 València
  
h) Mesures de seguretat
  
Nivell mitjà.
  
ANNEX II
  
Fitxer de personal.
  
a) Finalitat del fitxer i usos previstos
  
Gestió de personal de la Universitat de València.
  
- Certificacions de serveis prestats i retributius.
  
- Cens electoral.
  
- Catàleg de llocs de treball.
  
- Confecció del pla d'ordenació docent.
  
- Gestió de plantilla.
  
- Emissió del carnet universitari.
  
- Difusió d'informació institucional i sindical.
  
- Sistemes de control horari.
  
- Celebració i notificació de convenis amb tercers dels quals se'n deriven avantatges i descomptes per als membres de la comunitat universitària.
  
b) Persones o col·lectius sobre els quals es pretén obtenir dades de caràcter personal o els quals estiguen obligats a subministrar-les
  
- Personal d'administració i serveis de la Universitat de València.
  
- Personal docent i investigador de la Universitat de València.
  
c) Procediment de recollida de les dades de caràcter personal
  
- Declaracions, sol·licituds i formularis emplenats pels interessats.
  
- Enquestes o entrevistes.
  
d) Estructura bàsica del fitxer i descripció dels tipus de dades de caràcter personal que s'hi inclouen
  
Base de dades relacional DB2 (per a OS390).
  
- Dades d'identificació.
  
- Dades de característiques personals.
  
- Dades de circumstàncies socials.
  
- Dades economicofinanceres.
  
- Dades de detalls del treball.
  
e) Cessions de dades de caràcter personal i transferències de dades a països tercers
  
- Ministeri d'Educació i Ciència.
  
- Conselleria de Cultura, Educació i Ciència de la Generalitat Valenciana.
  
- Consell d'Universitats.
  
- Agència Nacional d'Avaluació de la Qualitat i Acreditació, entitats nacionals o autonòmiques equivalents i institucions europees amb competència per al desenvolupament de tasques relacionades amb l'avaluació, certificació i acreditació de la qualitat de les universitats espanyoles en els termes previstos en les lleis.
  
- Empreses, fundacions i entitats que oferisquen mitjançant convenis avantatges i descomptes per als membres de la comunitat universitària que requerisquen validar la condició de personal de la Universitat del beneficiari a petició d'aquest.
  
f) Òrgans de les administracions responsables del fitxer
  
Secretaria General
  
Universitat de València - Estudi General
  
Edifici del Rectorat
  
Av. Blasco Ibáñez, 13
  
46258 València
  
g) Serveis o unitats davant dels quals es podrà exercir el dret d'accés, rectificació, cancel·lació i oposició
  
Servei de Recursos Humans (PAS)
  
Universitat de València - Estudi General
  
Edifici del Rectorat
  
Av. Blasco Ibáñez, 13
  
46988 València
  
Servei de Recursos Humans (PDI)
  
Universitat de València - Estudi General
  
Edifici del Rectorat
  
Av. Blasco Ibáñez, 13
  
46080 València
  
h) Mesures de seguretat


Còpia Permalink ELI